
Nr. 438

AVIZ

asupra propunerii legislative privind Legea cadru a autonomiei personale a 

comunităţilor naţionale
Cu adresa nr. P.l.-X 393 din 30 august 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind Legea cadru a autonomiei personale a comunităţilor naţionale.
In urma examinării, în şedinţa din data de 02.09.2004, Comisia, cu majoritate de voturi, a hotărât respingerea din următoarele considerente:

Propunerea legislativă conţine o serie de prevederi pentru a căror validare sunt necesare modificări constituţionale în ce priveşte conceptul de organizare administrativă a statului român.

Iniţiativa legislativă ignoră o realitate concretă orientată spre sprijinirea minorităţilor naţionale din România, constând din sprijinul financiar acordat de la bugetul de stat pentru organizaţiile reprezentative ale acestora.

Propunerea legislativă ignoră faptul că, odată cu ratificarea de către Parlament, prin Legea nr. 33/1995, a Convenţiei – cadru pentru protecţia minorităţilor naţionale, legislaţia în materie şi aplicarea acesteia s-au aflat într-un proces continuu de armonizare cu cerinţele Uniunii Europene.
PREŞEDINTE,

Ovidiu Muşetescu 
SECRETAR,

Dr. Daniel Ionescu

Experţi parlamentari:

Popescu Luminiţa

Onete Alexandru

